Avshalom Caspi
Avshalom Caspi (sündinud 9. mail 1960) on Ameerika Ühendriikide psühholoog. Ta kasvas üles Iisraelis ja omandas hariduse USA-s. Bakalaureusekraadi sai Caspi 1981. aastal California Ülikoolis Santa Cruzis. Magistriõpingud läbis ta Cornelli Ülikoolis 1983. ja doktorikraadi 1986. aastal. Praegu töötab Caspi professorina psühholoogia ja neuroteaduste alal Duke'i Ülikoolis ning sotsiaalgeneetika ja arengupsühhiaatria osakonnas King’s College’is Londonis. Tema uurimisalad on psühholoogia, epidemioloogia ja geneetika. Caspi on nimetanud oma peamisteks uurimisküsimusteks: Kuidas lapseea kogemused kujundavad ja mõjutavad tervist elu jooksul? Kuidas geneetilised erinevused mõjutavad seda, kuidas inimene reageerib oma keskkonnale? Millised on parimad viisid hinnata ja mõõta inimeste vahelisi isiksuste erinevusi?